ALGTEKST-TERVIKTEKST

Kinnitatud rektori 12.12.2024 käskkirjaga nr 45

Redaktsiooni jõustumise kuupäev: 01.01.2025

Stipendiumite määramise alused ja maksmise kord

1. **Üldsätted**
	1. Käesoleva korraga sätestatakse **edukusstipendiumi ning** **õppe- ja teadusstipendiumi** (koos nimetatud *stipendiumid*) taotlemise, määramise ja maksmise tingimused ja kord üliõpilastele ja külalisüliõpilastele Tallinna Tehnikaülikoolis (edaspidi *ülikool*).
	2. Edukusstipendium on käesoleva korra mõistes stipendium toetamaks ja tunnustamaks suurepäraseid õpitulemusi saavutavaid ning õppekava täies mahus täitvaid esimese ja teise astme üliõpilasi ülikooli rahalistest vahenditest.
	3. Õppe- ja teadusstipendium on käesoleva korra mõistes tulevikku suunatud toetus, mida makstakse üliõpilastele ja külalisüliõpilastele nii riigieelarvelistest kui ka riigieelarvevälistest vahenditest teadmiste või oskuste omandamiseks, võimete arendamise ning loomingulise või teadusliku tegevuse soodustamiseks. Stipendiumi maksmise eesmärk peab olema otseselt seotud üliõpilase õppe- või teadustegevusega ning suunatud stipendiumi saaja isiklikuks arenguks.
	4. Stipendiumina ei käsitata väljamakset, millega tunnustatakse või tasustatakse mingit tegevust või mille tegemisega väljamakse tegija omandab õigused teosele. Stipendiumi ei saa maksta juba tehtud või toimunud tegevuse ega töö eest.
	5. Käesolevat korda ei kohaldata stipendiumile, mille määramise ja maksmise kord on reguleeritud vastava statuudi või mõne muu dokumendiga. Kui rahastaja on kehtestanud korrast erinevad tingimused stipendiumi määramiseks või maksmiseks, kohaldatakse käesolevat korda ulatuses, mis ei ole vastuolus rahastaja määratud tingimustega.
2. **Edukusstipendiumi taotlemine ja määramine**
	1. Üliõpilasel, kes on immatrikuleeritud bakalaureuseõppesse, integreeritud bakalaureuse- ja magistriõppesse, rakenduskõrgharidus- või magistriõppesse, on õigus taotleda edukusstipendiumit õppeinfosüsteemi (edaspidi *ÕIS*) kaudu kaks korda õppeaastas – septembris ja veebruaris alates tema immatrikuleerimise õppeaasta teisest **semestrist** ja kui ta:
	2.1.1 on Eesti kodanik või viibib Eestis pikaajalise elaniku või tähtajalise elamisloa või alalise või tähtajalise elamisõiguse alusel või ta viibib Eestis viisa alusel või viisavabalt juhul, kui välisriigiga on sõlmitud leping viisavaba liikumise kohta või välisriigi kodanike suhtes on viisanõudest loobutud, ja on esitanud taotluse, et saada tähtajaline elamisluba õppimiseks;

2.1.2 õpib täiskoormusega;
2.1.3 täidab õppekava kumulatiivselt täies mahus. Semestris täitmisele kuuluvaks õppemahuks on 30 EAP-d. Õppekava täidetud mahu hulka ei loeta varasemate õpingute ja töökogemuse arvestamisega (VÕTA) täidetud õppekava mahtu, v.a õppimise ajal mujal sooritatud tasemeõpe;
2.1.4 ei ole ületanud õppekava nominaalkestust;
2.1.5 ei ole akadeemilisel puhkusel;
2.1.6 kogu õpiaja kaalutud keskhinne on vähemalt 4,0.

* 1. Edukusstipendiumi taotlemiseks esitab üliõpilane ÕIS-i kaudu taotluse sügissemestril 30  septembriks ja kevadsemestril 28. veebruariks.
	2. Edukusstipendiumi saajate koguarvu teaduskondade vahel jagab õppeprorektor proportsionaalselt immatrikuleeritud täiskoormusega õppivate üliõpilaste arvule seisuga 1. oktoober ja 1. märts. Korralduse koostab õppeosakond.
	3. Edukusstipendiumi määramiseks moodustab dekaan komisjoni, kaasates üliõpilasesindajaid.
	4. Edukusstipendiumi saajad kinnitab dekaan või prodekaan punktis 2.4 nimetatud komisjoni ettepanekul hiljemalt 5 tööpäeva enne punktis 4.2 nimetatud stipendiumi maksmise kuupäeva.
	5. Edukusstipendiumi saamiseks taotluse esitanud ja punktis 2.1 nimetatud nõuetele vastavate üliõpilaste kohta koostatakse ÕIS-is paremusjärjestus teaduskonna kohta, lähtudes viimase õppetööst osavõtu semestri kaalutud keskhindest. Juhul kui üliõpilane on viibinud eelmainitud viimasel semestril õppetööl välisriigi õppeasutuses, lähtutakse kaalutud keskhinde arvutamisel viimase õppetööst osavõtu semestrist ülikoolis.
	6. Kui viimase õppetööst osavõtu semestri kaalutud keskhinne on mitmel üliõpilasel võrdne, siis esimeses järjekorras võetakse arvesse kogu õpiaja kaalutud keskhinne ja seejärel eelistatakse taotlejat, kellel on suurem õppekava kohaselt täitmisele kuuluva õppemahu täitmise protsent.
	7. Edukusstipendiumi määramise paremusjärjestusi ei avalikustata.
	8. Edukusstipendiumi suurus on kakssada (200) eurot kuus ja see määratakse üheks semestriks (viieks õppekuuks), millest informeeritakse üliõpilast ÕIS-is.
1. Ühisõppekavadel õppivad üliõpilased saavad edukusstipendiumi taotleda ainult  ülikooli poolt koordineeritavatel ühisõppekavadel.
2. **Õppe- ja teadusstipendiumi taotlemine ja määramine**
	1. Õppe- ja teadusstipendiumi maksmist taotleva struktuuriüksuse juht (allkirjaõiguslik isik) esitab dekaanile esildise. Esildisi säilitatakse dekanaadis üks (1) aasta esildise esitamisest alates.
	2. Esildis esitatakse dekaanile hiljemalt 5 (viis) tööpäeva enne õppe- ja teadusstipendiumi väljamaksmise tähtaega.
	3. Dekaani poolt määratud isik kontrollib makstavaid stipendiumisummasid, maksmise perioode ja finantsallikate vastavust, samuti kas üliõpilane vastab stipendiumi määramise tingimustele, ja koostab esildise alusel dekaani korralduse (kavandi) õppe- ja teadusstipendiumi maksmiseks.
	4. Õppe- ja teadusstipendium määratakse maksimaalselt üheks (1) semestriks (viieks õppekuuks), kui dekaan ei otsusta teisiti.
	5. Õppe- ja teadusstipendiumi ei saa määrata akadeemilise puhkuse ajal või kui üliõpilane on eksmatrikuleeritud.
	6. Otsuseid õppe- ja teadusstipendiumi eraldamise perioodi ja suuruse kohta teeb dekaan. Stipendiumi maksmise alus on dekaani korraldus. Korralduse alus on struktuuriüksuse allkirjaõigusliku isiku esildis õppe- ja teadusstipendiumi väljamaksmiseks.
	7. Esildises näidatakse ära:
		1. üliõpilaskood, stipendiumi saaja ees- ja perenimi;
		2. stipendiumi liik (õppe- ja teadusstipendium);
		3. stipendiumi määramise periood;
		4. ühes kuus väljamakstav summa;
		5. stipendiumi saaja arvelduskonto number;
		6. finantsallika kood;
		7. struktuuriüksuse nimetus;
		8. stipendiumi maksmise põhjendus (vastavalt käesoleva korra punktile 4.4);
		9. kinnitused, et õppe- ja teadusstipendiumi määramine ei ole vastuolus käesoleva korra punktiga 1.4, vastavad vahendid on ette nähtud struktuuriüksuse/finantsallika eelarves; stipendiumi saajale on õppe- ja teadusstipendiumi maksmine õiguspärane ning et ta on kantud õppeinfosüsteemi.
	8. Õppe- ja teadusstipendiumi määramise korralduses näidatakse ära:
		1. stipendiumi saaja nimi, üliõpilaskood ja pangarekvisiidid;
		2. finantsallikas, millelt stipendiumi makstakse;
		3. stipendiumi maksmise ajavahemik ja igakuine suurus või ühekordse stipendiumi suurus;
		4. stipendiumi määramise põhjendus.
	9. Ühe korralduse alusel mitmele õppe- ja teadusstipendiumi saajale määratav õppe- ja teadusstipendiumi suurus võib erineda. Erinevused tulenevad käesoleva korra punktist 4.2, stipendiumiks makstavate rahaliste vahendite suurusest, projektist/koostöölepingust, erialaste teadmiste ja erialapõhiste pedagoogiliste võimete arendamise või teadustegevuse ulatusest.
	10. Õppe- ja teadusstipendiumi maksimummäär isiku kohta ühes kalendrikuus kõigi finantsallikate lõikes kokku võib olla mitte suurem kui kaks tuhat (2000) eurot.
	11. Õppe- ja teadusstipendiumi puhul loetakse täiskuuks kalendrikuud.
	12. Õppe- ja teadusstipendiumi saajal ei tohi olla mistahes rahalisi võlgnevusi ülikooli ees.
	13. Õppe- ja teadusstipendiumi saajaks võib olla üliõpilane või külalisüliõpilane, kes õpib täiskoormusega või osakoormusega ning kes võib olla ületanud õppekava nominaalkestust.
3. **Stipendiumite maksmine ja maksmise lõpetamine**
	1. Stipendiumid kantakse dekaani korralduse alusel stipendiumi saaja arvelduskontole.
	2. Edukusstipendiumi makstakse jooksva kuu viimasel tööpäeval jooksva kuu eest, välja arvatud septembri- ja veebruarikuu edukusstipendium, mis makstakse välja vastavale kuule järgneva kuu viimasel tööpäeval.
	3. Õppe- ja teadusstipendiumi makstakse  üldjuhul jooksva kuu viimasel tööpäeval.
	4. Õppe- ja teadusstipendiumi maksmine peab olema põhjendatud. Õppe- ja teadusstipendiumi

võib maksta üksnes alljärgnevatel põhjustel:

5.4.1 doktoriõppega seotud teadustegevuse toetamiseks;

5.4.2 doktoritöö eduka kaitsmise toetamiseks;

5.4.3 magistritöö tegemise toetamiseks projekti raames;

5.4.4 erialaste teadmiste ja/või erialapõhiste pedagoogiliste võimete arendamise toetamiseks;

5.4.5 ülikooli ja kolmanda(te) isiku(te) vahel sõlmitud koostöölepingust tulenevalt;

5.4.6 bakalaureuse- ja magistriõppe taseme üliõpilastele õppetegevuse ja üliõpilaselu edendamiseks.

* 1. Kui stipendiumi saaja eksmatrikuleeritakse (v.a õppekava täitmisel) või ta siirdub akadeemilisele puhkusele enne punktis 4.2 või 4.3 sätestatud stipendiumi maksmise kuupäeva, siis selle õppekuu eest stipendiumi talle ei maksta ja stipendiumi maksmine lõpetatakse. Kui üliõpilane eksmatrikuleeritakse seoses õppekava täitmisega, siis makstakse talle edukusstipendiumi või õppe- ja teadusstipendiumi terve eksmatrikuleerimise kalendrikuu eest.
	2. Pärast punktis 1.2 või 1.3 nimetatud stipendiumi määramist akadeemilisele puhkusele siirdumisel lõpetatakse üliõpilasele stipendiumi maksmine, v.a üliõpilasele, kes täidab õppekava ning on:
	5.6.1 keskmise, raske või sügava puudega isik;
	5.6.2 alla 3-aastase lapse või puudega lapse vanem või eestkostja;
	5.6.3 akadeemilisel puhkusel seoses aja- või asendusteenistuse läbimisega.
	3. Kui tuvastatakse, et stipendiumi saamiseks on esitatud valeandmeid, lõpetatakse stipendiumi maksmine viivitamata ja ülikoolil on õigus nõuda see tagasi.